Lav et referat af nedenstående tekst:

Tekst:
20.000 mennesker, politikere, meningsdannere og tilskuere er de næste tre dage, samlet om Naturmødet i Hirtshals, der er epicenter for et utal af arrangementer, der handler om naturdebat og naturoplevelser. I den forbindelse tyvstartede Sofie Sørensen og Katrine Barup fra Friskolen Skallerup Naturmødether i formiddag sammen med Hjørring Kommunes øvrige 8. Klasser med et besøg på Nordsøen Oceanarium. Programmet stod på spændende foredrag om biodiversitet, og derefter blev eleverne sendt rundt på Nordsøen Oceanarium for at løse forskellige opgaver. En af dem gik ud på at beskrive og artsbestemme to fisk, en sild og en torsk. Derefter skulle eleverne have fingerene i fiskene og dissekere dem. -  Trods slimede fingre har det været en god dag, for det er spændende at lære noget på den her måde. Og det er godt at komme ud af klasseværelset, siger Sofie Sørensen. Naturmødet åbnes officielt klokken 14, hvor Hjørrings borgmester Arne Boelt skal debattere med Miljø- og fødevareminister Jakob Ellemann-Jensen. TV2 Nord dækker Naturmødet intenst, og vi sender live fra mødet med spændende gæster og reportager. Det sker i vores nyhedsudsendelse klokken 19.30.

Referat:
Klokken 14 åbnes Naturmødet officielt, men skoleelever tyvstartede den store begivenhed med at dissekere fisk.